Hrvatski sabor
20150327

Govorili smo predstečajni postupak bi trebao biti brzi, efikasan postupak koji bi trebao riješiti pitanje da li postoji šansa za oporavak poduzeća i rješavanje pitanja i nastavak njezine proizvodnje ili definitivno ako nema šanse za predstečajni postupak onda se znade po hitnom postupku da se provede ovaj stečaj jer znači šanse nema. Institucije u ovoj državi kako to rade? Ja si postavljam pitanje, neki primaju plaću iz poreznih obveznika koji ih financiraju i dozvoljavaju da se ovakve stvari dešavaju, počev od Ministarstva financija, počev od sudova koji odugovlače, a da ne kažem dio odvjetnika, pravnika koji itekako radi dobar posao na grbači radnika koji ne znaju jednostavno kako izaći iz ove očajne situacije. I onda si postavljamo pitanje koga ova država štiti? Radnike sigurno ne štiti, oni su na vjetrometini. Prema sadašnjim podacima koliko sam vidio u Splitsko-dalmatinskoj županiji od onih koji su zatražili oprost dugova svega može 6% od tih malih sirotinje ući u taj dio postupka. Ovi radnici nemaju se čega više odreći, oni ništa nemaju.